Document ID: 32001D0393

32001D0393
L 138/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 май 2001 година
относно определяне на ветеринарно-санитарните изисквания и ветеринарното сертифициране при внос на яйца, свободни от определени патогенни агенти, от трети страни, и за определяне на списък на трети страни, от които държавите-членки разрешават вноса на такива яйца
(нотифицирано под номер С(2001) 1174)
(текст от значение за ЕИП)
(2001/393/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на птици и яйца за люпене (1), последно изменена с Директива 1999/90/ЕО (2), и по-специално член 23, член 24, параграф 2, член 26 и член 27а от нея,
като има предвид, че:
(1)
Яйцата, свободни от определени патогенни агенти (SPF), са яйца за люпене, които се използват за диагностични процедури в лабораториите, за производството и тестването на ваксини, за изследователски цели и за фармацевтични цели, и които трябва да бъдат маркирани с печат.
(2)
Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и пилета от домашни птици, отглеждани в птицеферми (3) определя изискванията за маркирането на яйцата за люпене, а регламентът за прилагането му, Регламент (ЕИО) № 1868/77 на Комисията (4), уточнява условията за прилагането му, по-специално, маркирането на яйцата за люпене.
(3)
Яйцата (SPF) не са годни за консумация от човека.
(4)
Тъй като яйцата (SPF) не са точно дефинирани като такива в законодателството на Общността, следва да се определи специфична дефиниция.
(5)
Яйцата (SPF) трябва да бъдат произведени съгласно действащата Европейска фармакопея (5), в която са определени изискванията.
(6)
Тези особени характеристики следва да предотвратят въвеждането в Общността на инфлуенца по птиците, на нюкасълска болест и на всякакви други болести по домашните птици при положение, че останалите разпоредби на настоящото решение са приложени.
(7)
Държавите-членки желаят да внасят яйца (SPF), произхождащи от страни, които не се считат за свободни от Нюкясълска болест и инфлуенца по птиците, но които могат да дадат достатъчни ветеринарно-санитарни гаранции за този специфичен продукт.
(8)
Яйцата (SPF) могат да бъдат използвани само в съоръжения, където те трябва да бъдат унищожени или подложени на преработка след използването им, така че да се избегне всякакъв риск от разпространение на болестта.
(9)
Следва да се изготви ветеринарно-санитарен сертификат за тази категория яйца и съответен списък на страни, които не са членки и на които се разрешава да използват този сертификат за износ на такива яйца към Общността.
(10)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
По смисъла на настоящото решение се прилага следната дефиниция:
„Яйцата, несъдържащи определени патогенни агенти (яйца (SPF))“ са яйца за люпене, по смисъла на член 2, параграф 2 от Директива 90/539/ЕИО на Съвета, които произхождат от „стада пилета, свободни от определени патогенни агенти“, описани в Европейската фармакопея, и които са предназначени единствено за диагностични и изследователски цели или за фармацевтична употреба.
Член 2
1. Държавите-членки разрешават вноса на яйца (SPF), произхождащи от страни, които не са членки или от части от такива държави, изброени в приложение I, при условие че те отговарят на изискванията в съответния здравен сертификат, посочен в приложение II, и че са придружени от такъв надлежно попълнен и подписан сертификат.
2. Държавите-членки разрешават внос на яйца SPF само когато те са маркирани с печат, указващ кода ISO на страната и номера на одобрението на предприятието, и когато същите обозначения, ясно видими и четливи, са посочени и върху опаковката и те сочат, че партидата съдържа този специфичен продукт. Освен това, след проверката при вноса, партидата трябва да бъде транспортирана директно към крайното ѝ местоназначение. Тази маркировка е в съответствие с общите изисквания за търговията с яйца, посочени в член 6 от Регламент (ЕИО) № 2782/75, както последно е изменен, и в Регламент (ЕИО) № 1868/77 за прилагането му.
Член 3
Неизползваните яйца, всички опаковъчни материали и всички отпадъци от яйца или други трябва да бъдат изгорени или преработени след използването им по такъв начин, че да се избегне всякакъв риск от разпространение на болестта.
Член 4
Настоящото решение се прилага за яйца, за които е издаден сертификат, че са свободни от определени патогенни агенти, считано от 30 април 2001 г.
Член 5
Адресати на настоящото решение са държавите-членки.
Съставено в Брюксел на 4 май 2001 година.

Labels: 17
5
7
3
0